proxectonos/corpus_dominio_legal_administrativo_tmp huggingface dataset:
RESOLUCIÓN do 25 de marzo de 2008 pola que se fai público o acordo plenario polo que se establece o número, distribución de asuntos e composición das seccións deste organismo para o ano 2008.
CONSELLO CONSULTIVO DE GALICIA — III. OUTRAS DISPOSICIÓNS — 10/04/2008

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 25 de marzo de 2008 do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para 2008, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu regulamento de organización e funcionamento, aprobado polo Decreto 282/2003, o Pleno do Consello Consultivo de Galicia, na súa reunión do día 25 de marzo de 2008,
ACORDA:
1. Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2008 da forma seguinte:
Sección primeira:
Presidenta: Mª Teresa Conde-Pumpido Tourón.
Vogais: Carlos Martínez-Buján Pérez.
José Gonzalo de la Huerga Fidalgo.
José Luis Costa Pillado.
Secretario: Pablo López Paz.
Sección segunda:
Presidente: Francisco Javier DAmorín Viéitez.
Vogais: Carlos Martínez-Buján Pérez.
José Gonzalo de la Huerga Fidalgo.
José Luis Costa Pillado.
Secretaria: Ana Mª López Guizán.
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 25 de marzo de 2008.
Francisco Javier DAmorín Viéitez
Presidente do Consello Consultivo de Galicia
en funcións (artigo 10.2º de la Ley 9/1995)
CORRECCIÓN de erros.-Resolución do 12 de marzo de 2008, da Secretaría Xeral de Emigración, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/04/2008

Con data do 3 de abril de 2008 publicouse no Diario Oficial de Galicia nº 64 a Resolución do 12 de marzo de 2008, da Secretaría Xeral de Emigración, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008.
Advertido erro nela, cómpre facer a oportuna corrección:
-Na páxina 5.725, no artigo 13º, parágrafo a), onde di: «...establecido no artigo 13º desta resolución», debe dicir: «...establecido no artigo 14º desta resolución».
Advertido erro no anexo da devandita resolución publicada no Diario Oficial de Galicia nº 36, do día 20 de febreiro de 2008, cómpre substituír o anexo que figura na páxina 2.772 polo que se acompaña.
CORRECCIÓN de erros.-Instrución interpretativa da Orde do 6 de marzo de 2008 pola que se regula a revisión das tarifas de servizos públicos regulares permanentes de transporte de viaxeiros de uso xeral por estrada e de estacións de autobuses, de competencia da Xunta de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — I. DISPOSICIÓNS XERAIS — 15/04/2008

Advertido erro no texto da citada instrución, cómpre realizar a oportuna corrección.
Na páxina 6.095, no cadro que se inclúe como anexo, no punto 2.2, ao refirirse á tarifa aplicable ao concepto de aboamento do servizo con outros medios de pagamento, onde di: «1,22 », debe dicir: «1,20 ».
RESOLUCIÓN do 14 de marzo de 2008 pola que se ordena a publicación do acordo do Consello da Xunta de Galicia do 13 de marzo de 2008, polo que se modifica a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/04/2008

A aprobación da modificación da relación de postos de traballo da Vicepresidencia da Igualdade e do Benestar xustifícase pola necesidade de adaptala ao Decreto 47/2007, do 15 de marzo, de modificación da estrutura orgánica da Vicepresidencia da Igualdade e do Benestar, e o Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar publicados no DOG con datas do 27-3-2007 e 10-10-2005, respectivamente.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de marzo de dous mil oito, adoptou o seguinte acordo:
Primeiro.-Aprobar a modificación da relación de postos de traballo da Vicepresidencia da Igualdade e do Benestar nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trece de marzo de dous mil oito, relativo á aprobación da modificación da relación de postos de traballo da Vicepresidencia da Igualdade e do Benestar, coa finalidade de cumprir o devandito acordo, dispoño que se publique no Diario Oficial de Galicia como anexo a esta resolución.
Santiago de Compostela, 14 de marzo de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "06800D005P009.PDF"
Ver referencia pdf "06800D006P012.PDF"
CÓDIGO - DESCRICIÓN DAS TITULACIÓNS ACADÉMICAS
2062 LICENCIADO EN DEREITO
2019 ENXEÑARÍA SUPERIOR
CÓDIGO - DESCRICIÓN DAS FORMACIÓNS ESPECÍFICAS
640 PARA PERSOAL DOUTRA ADMINISTRACIÓN, CURSO DE PERFECCIONAMENTO DE GALEGO (R.I.).
641 PARA PERSOAL DOUTRA ADMINISTRACIÓN, CURSO DE INICIACIÓN DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
A11 ADSCRICIÓN INDISTINTA A FUNCIONARIOS DA XUNTA DE GALICIA, ESTADO E CC.AA.
A17 ADSCRICIÓN INDISTINTA A FUNCIONARIOS DA XUNTA DE GALICIA, ESTADO E CC.AA. E PERSOAL DOCENTE CON DESTINO NA COMUNIDADE AUTÓNOMA DE GALICIA.
CÓDIGO - DESCRICIÓN DOS COMPLEMENTOS SALARIAIS
B10 COMPLEMENTO SALARIAL DE SINGULARIDADE POR PERIGOSIDADE.
B11 COMPLEMENTO SALARIAL DE SINGULARIDADE POR TOXICIDADE.
B12 COMPLEMENTO SALARIAL DE SINGULARIDADE DE RESPONSABILIDADE.
B14 COMPLEMENTO SALARIAL DE SINGULARIDADE DE ESPECIAL DEDICACIÓN.
B18 COMPLEMENTO SALARIAL DE SINGULARIDADE POR PENOSIDADE.
ORDE do 21 de febreiro de 2008 que modifica a do 10 de xaneiro pola que se fixan as tarifas e os prezos correspondentes á prestación de servizos nas instalacións xuvenís e á expedición de carnés dirixidos á xuventude da Dirección Xeral de Xuventude e Solidariedade, durante o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 09/04/2008

Con data do 25 de xaneiro de 2008 publicouse, no Diario Oficial de Galicia número 18, a Orde do 10 de xaneiro de 2008 pola que se fixan as tarifas e os prezos correspondentes á prestación de servizos nas instalacións xuvenís e á expedición de carnés dirixidos á xuventude da Dirección Xeral de Xuventude e Solidariedade, durante o ano 2008.
O anexo II da mencionada orde fai relación aos prezos pola expedición dos diferentes carnés dirixidos á xuventude. Entre eles indícase que o prezo para a guía internacional de albergues é de 9,80 euros, cando o prezo da dita guía é de 11 euros. A contía dos prezos dos carnés que aparecen descritos no anexo II, que é onde se atopa o erro, son acordados pola asemblea da REAX (Rede Española de Albergues Xuvenís). En relación cos carnés de alberguistas nas súas diferentes modalidades (incluída a guía internacional de albergues), os prezos veñen indicados polo organismo provedor destes a nivel nacional (Consorcio REAX), para os efectos de unificar a política de prezos en todas as comunidades autónomas con competencia en materia de carnés xuvenís, co obxecto de que a un mozo usuario lle custe o mesmo calquera destes carnés independentemente do lugar de expedición.
Do mesmo xeito, no anexo II da Orde do 10 de xaneiro de 2008 recóllese o prezo do Carné Máis (6 euros). No entanto, en virtude dos acordos adoptados na XXIII Asemblea xeral da Asociación Europea de Carné Joven (EYCA) que tivo lugar en Barcelona os días 25 ao 27 de outubro, aprobouse o incremento da idade límite do Carné Xove Euro<26 ata os 30 anos, refundíndose pois nun único carné os dous existentes ata o momento (segundo o tramo de idade ao que pertencía o solicitante).
Por iso, faise necesaria a súa revisión a través desta norma.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia e o Decreto 517/2005, do 6 de outubro,
DISPOÑO:
Artigo único.-Modificación do anexo II da Orde do 10 de xaneiro de 2008, pola que se fixan as tarifas e os prezos correspondentes á prestación de servizos nas instalacións xuvenís, e á expedición de carnés dirixidos á xuventude da Dirección Xeral de Xuventude e Solidariedade, durante o ano 2008.
No anexo II da orde, o prezo correspondente á guía internacional de albergues quedará redactado da seguinte forma:
«ANEXO II
Prezos pola expedición dos diferentes carnés dirixidos á xuventude:
Guía internacional de albergues: 11 euros».
Elimínase a referencia efectuada no anexo II ao prezo do Carné Máis.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de febreiro de 2008.
Anxo Manuel Quintana González
Vicepresidente da Igualdade e do Benestar
RESOLUCIÓN do 14 de marzo de 2008 pola que se ordena a publicación do acordo do Consello da Xunta de Galicia do 13 de marzo de 2008 polo que se modifica a relación de postos de traballo do persoal funcionario das delegacións provinciais da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/04/2008

A aprobación da modificación da relación de postos de traballo do persoal funcionario das delegacións provinciais da Consellería de Educación e Ordenación Universitaria xustifícase pola necesidade de adaptala ás necesidades propias da súa organización e de materializar o disposto na Lei orgánica 9/1995, do 20 de novembro, da participación, a avaliación e o goberno dos centros docentes, que, no seu artigo 37, crea o corpo de inspectores de educación, outorgándolle o carácter de docente, corpos actualmente regulados na Lei orgánica 2/2006, do 3 de maio, de educación. Os funcionarios docentes non figuran na relación de postos de traballo da consellería e si nos anexos de persoal na Lei de orzamentos, correspondendo á Administración, en función da planificación educativa, determinar os cadros de persoal para cada curso académico.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de marzo de dous mil oito, adoptou o seguinte acordo:
Primeiro.-Aprobar a modificación da relación de postos de traballo do persoal funcionario das delegacións provinciais da Consellería de Educación e Ordenación Universitaria nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trece de marzo de dous mil oito, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir o devandito acordo, dispoño que se publique no Diario Oficial de Galicia como anexo a esta resolución.
Santiago de Compostela, 14 de marzo de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "06800D007P016.PDF"
CÓDIGO - DESCRICIÓN DAS TITULACIÓNS ACADÉMICAS
2001 ARQUITECTURA SUPERIOR
3001 ARQUITECTURA TÉCNICA
3005 ENX. TÉCN. INDUSTRIAL
CÓDIGO - DESCRICIÓN DAS FORMACIÓNS ESPECÍFICAS
641 PARA PERSOAL DOUTRA ADMINISTRACIÓN, CURSO DE INICIACIÓN DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
A11 ADSCRICIÓN INDISTINTA A FUNCIONARIOS DA XUNTA DE GALICIA, ESTADO E CC.AA.
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
ORDE do 11 de abril de 2008 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 18/04/2008

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño (procedementos para os que está habilitado o Rexistro Telemático da Xunta de Galicia), e quedan pois, habilitados cos efectos previstos no seu artigo 5.1º, os seguintes procedementos:
* IN 514B Subvencións a pequenas e medianas empresas galegas para apoiar ás accións de implantación e certificación de modelos de xestión e a elaboración e verificación de memorias de responsabilidade social empresarial, e selección de entidades colaboradoras que participarán na xestión destas.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de abril de 2008.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 7 de abril de 2008 pola que se convoca un curso sobre urbanismo.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/04/2008

Dentro das actividades programadas para o ano 2008 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso sobre urbanismo, que deberá desenvolverse conforme as seguintes bases:
Obxectivos.
Dar os coñecementos necesarios en materia de urbanismo e a súa normativa para que lles sexa útil aos destinatarios no desempeño posterior do seu labor profesional.
Destinatarios.
O curso vai dirixido aos membros dos corpos de Policía local dos concellos de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de abril de 2008, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 5, 6, 7 e 8 de maio, das 9.00 ás 14.00 e das 15.30 ás 19.00 horas, excepto o día 8 que será das 9.00 ás 13.30 horas.
Contido.
-Urbanismo e dereito local.
-Licenzas urbanísticas.
-Procedemento de outorgamento.
-Protección da legalidade urbanística. Procedemento sancionador.
-Infracción administrativa e delito penal en urbanismo.
-Delitos sobre o patrimonio histórico.
-Aplicación do urbanismo na Comunidade Autónoma de Galicia.
-Policía local e urbanismo. Vixilancia e inspección.
Relación de admitidos.
A relación de admitidos farase pública o día 29 de abril, a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando aos teléfonos 886 20 61 17/118 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia e crédito de libre configuración.
Ao remate do curso entregaráselle un certificado de asistencia a aquelas persoas que acrediten a súa participación continuada a el. Por outra banda, a Universidade de Santiago de Compostela outórgalle un crédito de libre configuración a todas aquelas persoas que superen este curso.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de abril de 2008.
P.S. (Disposición primeira, Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07200D007P023.PDF"
RESOLUCIÓN do 7 de abril de 2008 pola que se convoca un curso de especialización no ambiente.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso de especialización no ambiente, que deberá desenvolverse conforme as seguintes bases:.
Obxectivos.
-Coñecer a normativa máis importante que afecta a operativa no ambiente.
-Analizar diversas casuísticas operativas cun traballo crítico que permita melloras futuras.
-Dominar determinados aspectos de actuación policial, establecendo pautas de procedemento comúns.
Destinatarios.
Persoal dos corpos de policía local de Galicia e da Unidade do CNP adscrita á Comunidade Autónoma de Galicia, que xa teñan feito neste centro o curso básico de ambiente.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 25 de abril de 2008, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 6, 13, 20 e 27 de maio e 3 de xuño, en horario de 9.30 a 14.00 horas e de 15.30 a 19.00 horas, cunha duración de 40 horas lectivas.
Contido.
I. Delitos e infraccións no ambiente.
II. Residuos e verteduras.
III. Operativa policial.
Relación de admitidos.
A relación de admitidos farase pública o día 30 de abril a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando aos teléfonos 886 20 61 17/118 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no Concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de abril de 2008.
P.S. (Disposición primeira, Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07200D009P026.PDF"
RESOLUCIÓN do 24 de marzo de 2008, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 15/04/2008

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na comunidade autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique, no Diario Oficial de Galicia, a información correspondente a cada curso que se vai realizar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública, do Ministerio de Sanidade e Consumo, e de Agricultura, do Ministerio de Agricultura, Pesca e Alimentación, solicitado por Cacumen Lugo, SLU, de acordo coas seguintes bases:
1. Denominación do curso.
Curso de manipulador de praguicidas de uso ambiental e na industria alimentaria. Nivel básico.
2. Entidade organizadora.
Cacumen Lugo, S.L.U.
3. Data.
Os días 9, 16 e 23 de maio de 2008.
4. Lugar de realización.
Cacumen Lugo, S.L.U.
R/ Concepción Arenal, 18-1º, 27004 Lugo.
5. Número de prazas.
Máximo 20 alumnos.
6. Horario.
Das 10.00 ás 14.00 horas e das 16.00 ás 19.00 horas.
7. Duración.
20 horas teórico/prácticas e 1 hora proba de avaliación.
8. Dirixido a: persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos.
9. Criterios de selección.
Por rigorosa orde de solicitude de inscrición.
10. Información e inscrición.
Cacumen Lugo, S.L.U.
R/ Concepción Arenal, 18-1º, 27004 Lugo.
Teléfono: 982 24 39 44, fax: 982 28 41 61.
Correo electrónico: cacumen@cacumenlugo.com.
11. Programa.
Ver referencia pdf "07200D005P015.PDF"
12. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, no caso de superalas, expedirá o certificado correspondente co cal poderá solicitar da Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 24 de marzo de 2008.
Ramón Medina González-Redondo
Director xeral de Saúde Pública
DECRETO 72/2008, do 17 de abril, polo que se nomea director da Axencia de Protección da Legalidade Urbanística a Hipólito José Ramón Pérez Novo.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/04/2008

A Lei 9/2002, do 30 de decembro, de ordenación urbanística e protección do medio rural de Galicia, creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados por Decreto 213/2007, do 31 de outubro, os seus órganos directivos son o consello executivo e o director da Axencia.
Ao director correspóndelle a representación ordinaria da axencia, a dirección dos seus servizos e a xefatura do seu persoal. A teor dos seus estatutos, o director deberá contar con titulación universitaria e con máis de cinco anos de experiencia profesional en materia de urbanismo.
En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día dezasete de abril de dous mil oito,
DISPOÑO:
Artigo único.
Nomear director da Axencia de Protección da Legalidade Urbanística a Hipólito José Ramón Pérez Novo.
Santiago de Compostela, dezasete de abril de dous mil oito.
Emilio Pérez Touriño
Presidente
María José Caride Estévez
Conselleira de Política Territorial,
Obras Públicas e Transportes
RESOLUCIÓN do 11 de abril de 2008 pola que se procede á segunda convocatoria para o exercicio 2008, en réxime de concorrencia competitiva, das liñas de axuda das bases reguladoras do Programa de apoio á innovación das pequenas e medianas empresas (Programa Innoempresa) en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 18/04/2008

O Consello de Dirección do Igape, na súa xuntanza do 22 de febreiro de 2007, acordou por unanimidade dos membros asistentes a aprobación das bases reguladoras do Programa de apoio á innovación das pequenas e medianas empresas (Programa Innoempresa) en Galicia, publicadas mediante Resolución do 9 de maio de 2007 (DOG nº 96, do 21 de maio).
Estas bases prevén que as convocatorias de axudas, que conterán en todo caso o prazo de presentación de solicitudes e os créditos asignados a elas, serán aprobadas mediante resolución do director xeral do Igape e publicadas no Diario Oficial de Galicia.
Na súa virtude e de conformidade coas facultades que teño conferidas,
RESOLVO:
Primeiro.-Convócanse, en réxime de concorrencia competitiva, as liñas de axuda das bases reguladoras do Programa de apoio á innovación das pequenas e medianas empresas (Programa Innoempresa) en Galicia, publicadas mediante Resolución do 9 de maio de 2007 (DOG nº 96, do 21 de maio), cuxo prazo de presentación de solicitudes se abrirá o día seguinte ao da publicación desta resolución no Diario Oficial de Galicia; no caso de coincidir en sábado ou día inhábil en Santiago de Compostela, o prazo comezará o día hábil seguinte e pecharase o 21 de xullo de 2008.
Segundo.-Os créditos dispoñibles para concesións aboaranse con cargo ás seguintes aplicacións orzamentarias e coa seguinte distribución plurianual:
Partida orzamentaria	Orzamento 2008	Orzamento 2009
E4/10/02-656700	500.000 	500.000 
E4/10/02-656800	500.000 	1.000.000 
Terceiro.-Á vista do volume das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados e as partidas orzamentarias modificadas mediante resolución publicada para o efecto.
Cuarto.-Os requisitos das letras c), e), f), h), i), j), k), l), m) e n) do artigo 20.2º da Lei 9/2007, do 13 de xuño, de subvencións de Galicia, indícanse nas bases reguladoras do Programa de apoio á innovación das pequenas e medianas empresas (Programa Innoempresa) en Galicia publicadas mediante Resolución do 9 de maio de 2007 (DOG nº 96, do 21 de maio).
Santiago de Compostela, 11 de abril de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 7 de abril de 2008 pola que se convoca un curso sobre operadores de radar.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre operadores de radar, que deberá desenvolverse conforme as seguintes bases:
Obxectivos.
-Dotar o persoal do corpo da Policía local de Galicia dos coñecementos teóricos e prácticos suficientes para o manexo dos cinemómetros, garantindo unha maior profesionalidade e preparación técnica adecuada de cara á comparecencia ante a autoridade xudicial.
Destinatarios.
Persoal dos corpos de Policía local de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 5 de maio de 2008, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 12 ao 15 de maio.
O horario será das 16.00 ás 21.00 horas, cunha duración de 20 horas lectivas.
Contido.
-Teoría do radar estático e do radar móbil.
-Técnica de medición con equipos estáticos e móbiles.
-Teoría da programación do equipo.
-Teoría da fotografía co radar.
-Prácticas en vías urbanas.
Relación de admitidos.
A relación de admitidos farase pública o día 8 de maio a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 17/118.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de abril de 2008.
P.S. (Disp. 1ª Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07500D010P017.PDF"
RESOLUCIÓN do 9 de abril de 2008 pola que se convoca un curso básico de protección do ambiente.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso básico de protección do ambiente, que se deberá desenvolver conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de ambiente.
Destinatarios.
Persoal dos corpos de Policía local de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo, pero tamén a través do correo electrónico, sen prexuízo da acreditación posterior.
2. O prazo para a presentación de instancias rematará o día 5 de maio, ás 14.00 horas.
3. As instancias deberanse enviar á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 12 ao 15 de maio, das 16.00 ás 21.00 horas, cunha duración de 20 horas lectivas.
Contido.
1. Normas xerais de protección ambiental.
2. A protección ambiental en Galicia.
3. Conservación da natureza.
4. Protección de animais domésticos e salvaxes en catividade.
5. Residuos: normativa.
6. Residuos: tipos, xestión e eliminación.
7. Augas continentais: normativa.
8. Contaminación de augas.
Relación de admitidos.
A relación de admitidos farase pública o día 8 de maio, a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 17/118.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 9 de abril de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07500D013P021.PDF"
RESOLUCIÓN do 9 de abril de 2008 pola que se convoca un curso básico de primeiros auxilios.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso básico de primeiros auxilios, que se deberá desenvolver conforme as seguintes bases:
Obxectivos.
Coñecer o significado da técnica asistencial, evidenciar dominio na práctica das técnicas de rescate e auxilio e coñecer a importancia de traumatismos, queimaduras, conxelacións, tratamento en caso de infarto, etc., e a súa gravidade, así como clarificar a actuación da policía neste tema.
Destinatarios.
Persoal das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo, pero tamén a través do correo electrónico, sen prexuízo da acreditación posterior.
2. O prazo para a presentación de instancias rematará o día 5 de maio, ás 14.00 horas.
3. As instancias deberanse enviar á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 12 ao 15 de maio, das 16.00 ás 21.00 horas, cunha duración de 20 horas lectivas.
Contido.
-Traumatismos cranioencefálicos e da columna.
-Traumatismos toraco-abdominais.
-Fracturas, escordaduras e contusións.
-Conxelación.
-Primeiros auxilios. Hemorraxias. Hemostasia. Feridas.
-O infarto. A anxina de peito, etc.
Relación de admitidos.
A relación de admitidos farase pública o día 8 de maio, a partir das 14.00 horas, no taboleiro de anuncios da Academia Galega de Seguridade Pública e na páxina web:
http://agasp.xunta.es
, ou ben poden coñecer e confirmar a súa asistencia chamando aos teléfonos 886 206 117/118.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 9 de abril de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07500D011P018.PDF"
ORDE do 26 de marzo de 2008 pola que se autoriza o cambio de titularidade do centro privado Montessori de Carballo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/04/2008

Examinado o expediente presentado polo centro privado Montessori de Carballo (A Coruña) no que solicita o cambio de titularidade do devandito centro.
O centro privado Montessori de Carballo conta con autorización para impartir o nivel I e II da educación básica de adultos.
Resultando que, mediante escritura pública notarial, Eliseo Montáns Carballido lles cede a súa titularidade, para todos os efectos, a Raquel Montáns García e Juan Carlos Montáns García, e que estes aceptan a dita cesión.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado Montessori de Carballo, código 15021962, a favor de Raquel Montáns García e Juan Carlos Montáns García, con todos os dereitos e obrigas contraídas polo cesionista Eliseo Montáns Carballido, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Inscribir esta modificación no rexistro de centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 26 de marzo de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN conxunta do 3 de abril de 2008, do Instituto Galego de Consumo e da Consellería de Educación e Ordenación Universitaria, pola que se publica a relación dos premios da fase autonómica do concurso sobre consumo responsable Consumópolis 3.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/04/2008

Por Resolución conxunta do 13 de febreiro de 2008 (DOG nº 35, do 19 de febreiro), convocouse a fase autonómica do concurso de premios sobre consumo responsable Consumópolis 3. Vista a proposta do xurado, mencionado na base sétima da citada resolución conxunta, relativa á selección dos traballos presentados, procede a súa publicación de conformidade coa base décimo terceira. Na súa virtude,
RESOLVEMOS:
Conceder e facer pública a relación dos premios concedidos na fase autonómica do concurso sobre consumo responsable Consumópolis 3 que se relacionan no anexo desta resolución conxunta.
Santiago de Compostela, 3 de abril de 2008.
Emilio Nogueira Moure	Laura Elena Sánchez Piñón
Presidente do Instituto Galego	Conselleira de Educación
de Consumo 	e Ordenación Universitaria
ANEXO
3º ciclo de educación primaria:
1º premio dotado con 1.000 euros e diploma: CEP Doutor Fléming.
Localidade: Vigo.
Alcume do equipo: Os Flamingos.
Nome da revista: Con C de consumo.
2º premio dotado con 600 euros e diploma: CEIP Lourido.
Localidade: Poio (Pontevedra).
Alcume do equipo: Os Intelixentes.
Nome da revista: Petolandia.
3º premio dotado con 300 euros e diploma: CEIP Graxal II.
Localidade: Cambre (A Coruña).
Alcume do equipo: Los Cavernícolas.
Nome da revista: Cavernícolas Magazine.
1º ciclo de educación secundaria obrigatoria:
1º premio dotado con 1.000 euros e diploma: IES O Couto.
Localidade: Ourense.
Alcume do equipo: Os Vitamínicos
Nome da revista: Mundo sostible.
2º premio dotado con 600 euros e diploma: IES Maximino Romero de Lema.
Localidade: Baio (A Coruña).
Alcume do equipo: Caradoira.
Nome da revista: Consumable.
3º premio dotado con 300 euros e diploma: Colexio Martín Códax.
Localidade: Vigo.
Alcume do equipo: Los cinco GR.
Nome da revista: Nós estamos dispostos a todo.
2º ciclo de educación secundaria obrigatoria:
1º premio dotado con 1.000 euros e diploma: Colexio Sagrado Corazón de Jesús.
Localidade: Ribadeo (Lugo).
Alcume do equipo: 4+1.
Nome da revista: A Lupa.
2º premio dotado con 600 euros e diploma: deserto.
3º premio dotado con 300 euros e diploma: deserto.
RESOLUCIÓN do 9 de abril de 2008, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se fai pública a data, a hora e o lugar de realización dos exercicios.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 18/04/2008

En sesión que tivo lugar o 8 de abril de 2008, o tribunal designado pola resolución da Dirección Xeral de Transportes do 31 de xaneiro de 2008 para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros,
ACORDOU:
Primeiro.-Os exercicios da primeira convocatoria do ano 2008 das probas de constatación da capacitación profesional para o exercicio de actividades de transporte terán lugar o 24 de maio de 2008 no Palacio de Congresos e Exposicións de Galicia, en Santiago de Compostela.
Segundo.-Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de viaxeiros: todos/as eles/as ás 9.00 horas.
b) Transporte interior e internacional de mercadorías:
-Aqueles/as aspirantes cuxa primeira letra do seu primeiro apelido estea comprendida entre as letras A-L (ambas as dúas inclusive): 9.00 horas. Non obstante, todos/as aqueles/as aspirantes incluídos/as nesta relación que estean admitidos/as tamén para as probas de viaxeiros quedan convocados/as para as 16.00 horas.
-Aqueles/as aspirantes cuxa primeira letra do seu primeiro apelido estea comprendida entre as letras M-Z (ambas as dúas inclusive): 16.00 horas.
Terceiro.-Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non admisión do/a aspirante á realización das probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto.-Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 9 de abril de 2008.
Antón García Río
Presidente do tribunal
ORDE do 25 de marzo de 2008 pola que se autoriza o cesamento de actividades do centro privado A Casiña-Lagunas de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/04/2008

Examinado o expediente iniciado polo centro privado A Casiña-Lagunas de Ourense para solicitar o cesamento de actividades do devandito centro para o vindeiro curso académico 2008/2009.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, quen o remite cos informes correspondentes.
Resultando que o devandito centro privado obtivo, por Orde do 3 de xullo de 1996, autorización para impartir 3 unidades do segundo ciclo de educación infantil.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta Consellería, por proposta da Dirección Xeral de Ordenación e Innovación Educativa,
DISPÓN:
Autorizar o cesamento de actividades do centro privado A Casiña-Lagunas de Ourense para o vindeiro curso académico 2008/2009, segundo os datos que se relacionan no anexo desta orde, e asentar este acto no Rexistro de centros desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 25 de marzo de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense
Enderezo: rúa Vasco da Fonte, polígono As Lagoas.
Código do centro: 32015748.
Denominación: Centro privado A Casiña-Lagunas.
Titular: Fundación San Rosendo.
Autorización do cesamento de actividades do centro con efectos do 1 de setembro de 2008.
CORRECCIÓN de erros.-Orde do 31 de marzo de 2008 pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2008 e se procede á súa convocatoria.
CONSELLERÍA DE CULTURA E DEPORTE — III. OUTRAS DISPOSICIÓNS — 22/04/2008

Advertido erro na citada orde, publicada no DOG número 69, do 10 de abril de 2008, procede realizar a seguinte corrección:
Na páxina 6.233, artigo 7, punto 5, onde di: «recollidos no número 2.a», debe dicir: «recollidos no artigo 4.2º».